**План Дечје недеље у вишим разредима:**

Као и сваке године и ове године ће наша школа обележити Дечију недељу. План за реализацију је следећи:

ПОНЕДЕЉАК, 4.10.2021.:

Спортски дан! Деца су направила екипе за кошарку и фудбал, а оно што је занимљиво је да је организована и РОЛЕРИЈАДА коју ће водити наставница ликовне културе Наташа Живков Стојков.

УТОРАК, 5.10.2021.:

Гледање филмића „Нераскидиве нити пријатељства“. Глумци у фиму су ученици наше школе и чланови су Креативног центра „Смајли“ који је овај филмић снимио.

СРЕДА, 6.10.2021.:

Традиционално сакупљање старе хартије.Наставница биологије, Дивна Савић Филипови, ову активност ће заједно са ђацима реализовати. Биће постављен контејнер у дворишту све до 14 и 30 часова.

ЧЕТВРТАК, 7.10.2021.:

Замена улога! Деца ће имати прилику да буду тог дана наставници и одрже часове, а наставници ће бити ученици.

Овај дан ће бити и „Ретро дан“ и тог дана ће ђаци обући гардеробу која се носила 90-их година. Фотографије ћете моћи погледати на сајту наше школе и Фејсбук страници наше школе.

ПЕТАК, 8.10.2021.:

Друг другу! Дан када ће друг другу из одељења имати прилику да поклони неку ситницу. Истог дана ћемо бити хумани и донети у школу гардеробу коју ћемо наменити некоме ко себи то не може да приушти. Ученици су на часу технике и технологије правили кућице за птице, а изложба кућица ће бити овог дана у школском дворишту.

Свака од ове активности ће се реализовати после наставе. Часови ће трајати 30 минута, а после шестог часа, у 11 и 30, почињу активности. План и програм реализације се може мењати у складу са постојећим мерама које могу утицати на реализацију.

Наставница српског језика: Јелена Марковић